הראל טל

הראל דוד טל (נולד ב-10 לפברואר 1988) הוא מוזיקאי, זמר ומלחין ישראלי, המשתייך לזרם הנאו-חסידי שמרני בקהילת "תורת החיים".

==ביוגרפיה==
נולד בנווה דקלים ליפעת ולרב שמואל טל ראש ישיבת תורת החיים. למד בישיבת תורת החיים עוד בהיותה בגוש קטיף, ולאחר מכן מספר שנים בישיבתו של הרב אליעזר שלמה שיק ביבנאל.

===קריירה===
כילד למד בחוגי לימוד לחליל וגיטרה, ובנערותו הלחין מספר שירים.

לאחר חתונתו למד בכולל מספר שנים, ולאחר מכן הקים להקת חתונות. בשנת 2008 פרסם אלבום סקיצות בשם "איה", יחד עם מרדכי גרנביץ'.

בשנת 2013 הנחה חופה בבאר שבע, במהלכה הכה בו זרם חשמלי עז מכבל החשמל של מערכת ההגברה. הוא נפגע קשה וקיבל מכות חשמל ועיסויים והובהל לטיפול נמרץ. הוא התאושש מהפציעה ולאחר חודשים ספורים אף חזר להופיע.

בשנת 2015 הוציא את אלבום הבכורה נפשי בשאלתי. שיריו מבוססים על מילים מהמקורות וכן מילים שהוא עצמו כתב. חלק מהשירים הם לחנים חדשים לפיוטים עתיקים, כמו הביצוע לפיוט 'עת דודים כלה' המיוחס לרבי חיים בן סהל. כך גם השיר 'אני העבד' שכתב עוזי חיטמן, אותו הוא שר בלחן חדש.

את האלבום הפיק אבי טל והוא מופץ באמצעות חברת "דברי שיר". השתתפו בו גם אבי סינגולדה, עמית יצחק, אבי אבידני ועדי חייט.
הראל טל מנגן בחתונה
שירו "תעיתי כשה אובד" זכה לגרסת כיסוי של ישי לפידות בשם "בקש עבדך".

בשנת 2020 יצא לאור האלבום השני שלו, קראתי בכל לב. תריסר שירים מכיל האלבום, ביניהם: "תתן אחרית לעמך" (הלבשת לחן של שלמה קרליבך לפיוט מתפילות יום הכיפורים), "נעימה לי", "אנה אלך", ו"טוב ה' לכל" שיצאו כסינגלים. לשיר "אנה אלך" התפרסם קליפ. בשנת תשפ"ב הוציא יחד עם ישיבת תורת החיים את הסינגל "עוקד והנעקד"- פיוט קדום של רבי יהודה בן שמואל אבן עבאס.<ref></ref>

בשנת 2024 פרסם את השיר "ותן בנו" שבו משתתפים תלמידים מהישיבה לצעירים תורת החיים. וכן את הדואט "בנה ביתך" שבוצע עם פורת נוב<ref></ref>. וכן את השיר "[https://www.youtube.com/watch?v=BN5z4uR4IC4 תורה ותפילה]" בשירה יחד עם הזמר ישראל דגן. 

==חיים אישיים==
טל נשוי לשירה, לזוג שבעה ילדים. 

עד לתוכנית ההתנתקות התגורר בגוש קטיף, לאחריה התגורר ביבנאל וביצהר וכיום מתגורר ביד בנימין.

==דיסקוגרפיה==

==קישורים חיצוניים==

* 
* [https://www.youtube.com/watch?v=XBAiR6wjD70 הראל טל בערוץ 2 אצל מנחם טוקר].
* [http://www.inn.co.il/News/News.aspx/298131 עוזי חיטמן כתב, הראל טל הלחין ושר], אתר ערוץ 7
* [http://www.93fm.co.il/radio/tag/%D7%94%D7%A8%D7%90%D7%9C-%D7%98%D7%9C/ כתבות על הראל טל], רדיו קול חי.
* [http://www.kipa.co.il/tags/%D7%94%D7%A8%D7%90%D7%9C-%D7%98%D7%9C כתבות על הראל טל], אתר כיפה.
* [http://www.hidabroot.org/article/2840 הראל טל: "24 שעות לא הפסקנו להתפלל"], אתר הידברות.
* יהודה פרל, [http://www.hakolhayehudi.co.il/item/music/146-%D7%A0%D7%92%D7%99%D7%A0%D7%94-%D7%9E%D7%97%D7%A9%D7%9E%D7%9C%D7%AA-%D7%9E%D7%9B%D7%9C-%D7%94%D7%9C%D7%91-%E2%80%A2-%D7%95%D7%99%D7%93%D7%90%D7%95 נגינה מחשמלת, מכל הלב], כתבת וידאו באתר הקול היהודי, י"ב אלול התשע"ה
* 
* 
* 
* אלחנן גרונר, [http://www.hakolhayehudi.co.il/item/קצר_ולעניין/_כנגן_המנגן__-_קצר_ולעניין_עם_הראל_טל "כנגן המנגן" - קצר ולעניין עם הראל טל], באתר הקול היהודי, ג' בניסן תשע"ח
* דביר עמר, [https://www.inn.co.il/News/News.aspx/414953 שירו למלך], באתר ערוץ 7.

* [https://www.youtube.com/watch?v=k5ejIwAaoXA הראל טל בערוץ הידברות] - 'שרים בסלון' עם עמירן דביר.

==הערות שוליים==

קטגוריה:זמרים השרים בעברית
קטגוריה:זמרים ישראלים
קטגוריה:זמרים חסידיים
קטגוריה:יד בנימין: אישים
קטגוריה:בוגרי ישיבת תורת החיים
קטגוריה:מלחיני מוזיקה חסידית
קטגוריה:נוה דקלים: אישים
קטגוריה:ישראלים שנולדו ב-1989